Salma Hayek: Det verste du kan være i Hollywood er en kvinne over 40 år
Salma Hayek (46) er kanskje den mest suksessrike latinamerikanske skuespillerinnen i Hollywood. Hun har vært med i over tretti filmer og har vært nominert til Oscar. Suksessen er ingen selvfølge. I et ferskt intervju med Harper's Bazaar UK forklarer hun hvorfor: - Det verste du kan være i Hollywood er en kvinne over 40 år. På toppen av det har jeg en aksent, er dyslektiker, kort og lubben. «You name it» - jeg har det, men jeg er her. Jeg må være den heldigste jenta i verden, sier «Savages»-aktuell stjernen.Hayek er mor til 5-år gamle Valentina. Hun er gift med den franske forretningsmann Francois-Henri Pinault. De to giftet seg i 2009. - Jeg er på grensen til lubben fordi jeg elsker mat og vin. Det er ikke den beste for utseendet, men det er bra for humøret mitt, fortsetter hun.Skuespilleren ser også flere andre fordeler med matgleden. Hun trenger ikke Botox: - Jeg spiser fett, jeg spiser grønnsaker, jeg spiser alt. Hvis du trener for mye og ikke spiser nok, gjør det noe med huden din. Aldringen starter raskere, forklarer hun og advarer: - Hvis du ikke spiser karbohydrater, bremser det stoffskiftet og du ser elendig ut. Hayek har ingen planer om å endre livsstilen med det første. Hun er fornøyd med seg selv.
Skuespilleren sier hun er både kort og lubben, men det skremmer henne ikke fra å spise og drikke det hun vil.